cyanic-selkie/wikianc huggingface dataset:
צוערי הצי, קדימה!
הפקה
הצילומים נערכו במוסקבה, סנקט פטרבורג, טאלין וטבר. חלק גדול מהצילומים נערכו בארמון מויקה, כנסיית העלייה לשמים בקולומנסקויה, ובקוסקובו. הבמאית סבטלנה דרוז'ינינה תכננה לגלם בסרטה את תפקידה של אנה בסטוז'בה, אך בהבנה שהיא לא יכולה להיות גם השחקנית וגם הבמאית, הפקידה את התפקיד הזה בידי נלי פשיונאיה.
ולדימיר שבלקוב הגיע לצילומים מאוחר יותר מכולם, כשנודע סוף סוף שבנה של דרוז'ינינה, מיכאיל מוקאסי, לא יגלם את ניקיטה אולנייב. ז'יגונוב וחראטיאן שכנעו את שבלקוב לקבל את הצעתה של דרוז'ינינה. שבלקוב היה צוער הצי היחיד שנותר לא מרוצה מהשתתפותו בסרט - הוא ראה את הופעתו של ניקיטה אולנייב ככישלון משחק ולא הופיע בסרטי ההמשך. גם קשריו של שבלקוב עם הבמאית סבטלנה דרוז'ינינה היו מתוחים והם לא התקשרו מאז.
אימרה הולו
קורות חייו
אשתו הייתה מגדולנה לזאר (1915–2011), עמה ערך החתונה האזרחית בבלשגיארמט ב-1938 (היה חובה להתחתן אזרחית) והחופה נערכה בבית הכנסת ברחוב קזינצי בבודפשט. נולד להם ילד אחד, מיהאי הולו (1945). הוא הובא למנוחות בבית הקברות היהודי ברחוב קוזמה (3C-2-6)
קלהאת
מבנה העיר
מסביב לרובע המרכזי שוכנים מספר רבעים נוספים. הרובע הצפון-מזרחי קם סביב ציר ישר שמחבר את הנמל לשער בביצורים הצפוניים, והלאה משם מתחילה הדרך למסקט. ברובע זה נחשף המבנה הגדול בעיר, וקיימת סבירות ששימש כארמון עבור פונקציה שלטונית כלשהי. ברובע הצפון-מערבי שוכנים בעיקר בתי מגורים, ובתיו בנויים סביב כיכרות. במערב העיר השתרע אזור המלאכה, והתגלה בו בית מלאכה עם תנור לייצור אריחים מזוגגים, דוגמת אלה שמעטרים את מסגד יום השישי. בית מלאכה נוסף עיבד אבנים טובות ופנינים.
מסגד יום השישי
מסגד יום השישי היה המבנה המרכזי בעיר, והוא תואר בידי אבן בטוטה:
Midnight Marauders
האלבום זכה לרוב לביקורות טובות ממבקרים, ובשנים שאחריו קיבל הערכה גדולה מקהילת ההיפ הופ על ההפקה המיוחדת, הכימיה בין חברי הלהקה ועל ההשפעה שלו על הז'אנר, ונחשב על ידי חלק כאחד מאלבומי ההיפ הופ הכי טובים בכל הזמנים, בשנת 2020, דורג במקום ה-201 ברשימת "500 האלבומים הגדולים בכל הזמנים" המעודכנת של מגזין רולינג סטון.
היינריך האחד עשר, נסיך רויס-גרייץ
היינריך האחד עשר, נסיך רויס-גרייץ (בגרמנית: Heinrich XI Fürst Reuß zu Greiz; 18 במרץ 1722 - 28 ביוני 1800) היה הנסיך הראשון של נסיכות רויס-גרייץ בין השנים 1778–1800.
רומולה
כתיבה והוצאה לאור
אליוט עצמה תיארה את הקושי בכתיבת הרומן, במכתב היא אומרת "יכולתי להשבע בכל משפט שהוא נכתב במיטב דמי, כפי שהוא, ובהקפדה מרובה לשמירה על אמיתות הדברים כמיטב יכולתי". היא הקדישה 18 חודשים של מחשבה ומחקר עבור הרומן. בתקופה זו נסעה פעמים אחדות לפירנצה. תשומת הלב לפרטים ברומן גרר שבחים וגם ביקורת. אנתוני טרולופ, אחרי שקרא את החלק הראשון של הרומן, הביע התפעלות מהעמל שהייתה אליוט צריכה להשקיע בכתיבה, אך גם הזהיר אותה מפני למדנות יתר שמא תכוון את דבריה מעל לראשי הקוראים.
נחל קינה
נַחַל קִינָה הוא אחד הערוצים במערב מדבר יהודה. אורכו של הנחל כ-8 ק"מ, והוא מצוי מדרום מערב לערד ובו נמצא "גב-קינה" הנחשב לאחד הגבים הגדולים בדרום הארץ. תחילת נחל קינה הוא למרגלות הר קינה המתנשא לגובה 635 מטר, לאחר מסלול זרימה באורך 13 ק"מ ממרגלות ההר, נשפך הנחל אל נחל חימר שהוא הנחל המנקז הראשי מקו בקעת ערד – דימונה עד לקצה הצפוני של ים המלח והר סדום. נחל קינה מנקז את דרומה של בקעת ערד אף הוא. נחל חימר הוא הגדול מנחלי יהודה ודרך שני הנחלים הללו מתרחשים מספר שיטפונות מדי שנה ועוברים בהם כמויות עצומות של מים.
טטיאנה סמוסנקו
קריירה
טטיאנה סמוסנקו הייתה חברה בנבחרת ברית המועצות עד לשנת 1972 וזכתה ב-3 אולימפיאדות בתחרות קבוצתית. בטוקיו 1964 היא עם קבוצתה זכתה במדליית כסף. למרות הצלחותיה מאמני הנבחרת לא כללו אותה בסגל שהתחרה בתחרויות אולימפיות אישיות.
QRPedia
QRPedia היא מערכת המבוססת על אינטרנט סלולרי, אשר משתמשת בקודי QR על מנת להציג לגולשים תוכן מוויקיפדיה על-גבי צג המכשיר הסלולרי שלהם בשפת הממשק של המכשיר. QRPedia מוסיפה יכולות נוספות מעבר לאלה הקיימות בייצירת קודי QR המיצגים כתובות באינטרנט (URI).
וילי גראף
ראשית חיים
גראף סירב להצטרף לתנועת הנוער ההיטלראי למרות חובת ההצטרפות שהוטלה על בני הנוער. בעוד שחברים עתידיים אחרים בתנועת הורד הלבן חיבקו את הנוער ההיטלראי בתחילה, גראף מעולם לא עשה זאת. יתרה מכך, בספר הכתובות שלו הוא מחק את שמות החברים שהצטרפו לנוער ההיטלראי.
מעצר
לאחר שסיים את לימודיו בתיכון, בשנת 1937 וסיים את הרייכסארבייטסדינסט (שנת שירות), החל את לימודי הרפואה שלו באוניברסיטת בון. בשנת 1938 הוא נעצר יחד עם חברים אחרים "במסדר האפור" והואשם על ידי בית משפט במנהיים בפעילות בלתי חוקית של תנועות הנוער. האישומים בוטלו מאוחר יותר במסגרת חנינה כללית שהוכרזה לרגל חגיגות האנשלוס. המעצר נמשך שלושה שבועות. תקופת שהותו בכלא לא החלישה את החלטתו להשתתף בפעילות או בארגונים אנטי-נאצים.
מייקל ג'פרי
ראשית חייו והקריירה הצבאית
ג'פרי נולד בעיירה וילונה (Wiluna) שבאוסטרליה המערבית. הוא התחנך בבית ספר תיכון בעיר פרת' ובגיל 16 עזב את בית הספר התיכון והחל את הכשרתו בקולג' הצבאי המלכותי בדנטרון. ב-1958, לאחר סיום לימודיו, הוא שימש בשורה של תפקידים זוטרים לפני שב-1962 הוא נשלח למלאיה לפעילות מבצעית. בין השנים 1966 – 1969 הוא שירת בפפואה גינאה החדשה. במהלך תקופה זו הוא נשא לאישה את מרלנה קר מסידני ויחד אתה הוא הביא לעולם שלושה בנים ובת. לאחר מכן הוא שירת בווייטנאם, שם הוענק לו עיטור הצלב הצבאי. עד למותו סבר ג'פרי שהשתתפותה של אוסטרליה במלחמת וייטנאם הייתה מוצדקת. בנאום שנשא ב-2002 בפני וטרנים אוסטרלים ששירתו במלחמה, הוא אמר: "אני מאמין בלהט שמלחמת וייטנאם הייתה מוצדקת בנסיבות הזמן".
אדמונד אוסבורן
ביוגרפיה
אוסבורן נכנס לאקדמיה הצבאית המלכותית בווליץ' והוסמך כלוטננט משנה בחיל ההנדסה המלכותי, הצבא הבריטי, בשנת 1904. הוא שירת במלחמת העולם הראשונה ולאחר מכן למד במכללה לפיקוד ומטה, קמברלי בשנים 1921–1922, ובהמשך הפך למפקד בית הספר למקצועות הקשר בשנת 1926.
קרסטן ברויאר
ביוגרפיה
ב-10 בינואר 2018 מונה ברויאר למפקד פיקוד המשימות הטריטוריאליות של הבונדסוור בברלין. במהלך מגפת הקורונה בגרמניה, הוא השתמש בחייליו כדי לסייע למשרד הבריאות הגרמני בטיפול במגפה. בין היתר נשלחו חיילים כדי לסייע לאחים והרופאים במחלקות בתי החולים, ובהמשך כדי לסייע בחלוקת חיסונים. ב-30 בנובמבר 2021 מינה אותו הקנצלר אולף שולץ לראש צוות משבר הקורונה. בתפקיד זה, הוא היה אמון על המלחמה במגפה בכל רחבי גרמניה. הצוות פורק במאי 2022.
לואיק נוטה
לואיק נוטה (בצרפתית: Loïc Nottet; נולד ב-10 באפריל 1996) הוא זמר בלגי, אשר סיים במקום השני בעונה השלישית של "The Voice Belgique" (המקבילה הבלגית ל-"The Voice") בשנת 2014. נוטה ייצג את בלגיה בתחרות האירוויזיון לשנת 2015, שנערכה בווינה, אוסטריה.
באירוויזיון
ב-3 בנובמבר 2014, רשות השידור דוברת הצרפתית של בלגיה, RTBF, הכריזה כי נוטה יהיה הזמר שייצג את המדינה באירוויזיון 2015 בווינה. השיר שלו, "Rhythm Inside" ("הקצב שבפנים"), הוצג לראשונה ב-10 במרץ 2015. הוא הופיע בחצי הגמר הראשון, שנערך ב-19 במאי 2015 כמופיע השלישי בחצי הגמר, והצליח להעפיל אל הגמר. בגמר היה השלושה-עשר במספר להופיע, וסיים במקום הרביעי, עם 217 נקודות.
אריק ברדון
להקת "החיות"
בסוף 1984 ערכה הלהקה המאוחדת את הופעתה האחרונה וההקלטה מאותה הופעה יצאה ב-2008 כאלבום בשם ההופעה החיה האחרונה (Last Live Show). הרכב מקורי זה לא הופיע יותר.
ב-2008 יצא ברדון למסע הופעות עם הרכבים מוזיקליים משתנים. באותה שנה הוציא בית המשפט צו האוסר על ברדון להשתמש בשם "החיות" בתחומי בריטניה וזאת בעקבות עתירה של חבר אחר בלהקה (John Steel) בנוגע לבעלותו של זכויות היוצרים של השם החיות. איסור זה הוסר ב-2013.
להקת War
ב-1969, לאחר התפרקות להקת "אריק ברדון והחיות", עבר ברדון לגור בסן פרנסיסקו שם הצטרף ללהקת מלחמה (War). באפריל 1970 הוציא עם הלהקה אלבום בשם אריק ברדון מכריז מלחמה שכלל שירים חדשים. בספטמבר אותה שנה הוציא עם הלהקה אלבום כפול בשם The Black-Man's Burdon שמספר שירים מתוכו זכו להצלחה. הוצאת האלבומים ב-1970 לוותה במסע הופעות של ברדון והלהקה אולם ברדון נאלץ לפרוש ממסע זה לאחר התקף אסתמה ולא חזר יותר להרכב.
קריירה מוזיקלית עצמאית
ב-2012 שיתף ברדון פעולה עם להקת הגרינהורנז (The Greenhornes) והקליט את האלבום אריק ברדון והגרינהורנז (Eric Burdon & the Greenhornes).
יחסי הודו–הונגריה
יחסי הודו–הונגריה הם היחסים הדו-צדדיים בין הודו להונגריה.
קטגוריית סיכון בהריון
הדירוג האוסטרלי מורכב מהדירוג A, B1, B2, B3, C, D עד X האסור לנטילה במהלך היריון. הדירוג הגרמני מורכב מ-12 דרגות החל ממספר 1 עד לדרגה 11.
אצטדיון הקרח של מאלמה
אצטדיון הקרח של מאלמה (בשוודית: Malmö Isstadion) הוא אולם במאלמה שבשוודיה.
גדילים
גדילים או פרנזים הם קישוט בד או עור המעטר את השוליים של חפצים, לרוב ביגוד ושטיחים.
מקור הביטוי הלועזי פרנזים הוא סירוס של המילה הגרמנית Franse גדיל מלל, ומזכיר את המילה האנגלית Fringe -שוליים, ציצית.
מאפיי 1
תכונות
מאפיי 1 ומאפיי 2 הן שתיים מתוך 12 גלקסיות גדולות אשר מקיפות את הקבוצה המקומית ומכונות "מועצת הענקים", האחרות הן IC 342, גלקסיית הפסל, גלקסיית המחוגה, M64, M81, M82, M83, M94, NGC 4945 וקנטאור A.
אסוד (יישוב)
היסטוריה
אזור אסוד היה מיושב מאז התקופה הפרה-היסטורית: מהחפירות עולה כי בתקופה הנאוליתית היה המקום מיושב ברציפות במשך כ -400 שנה בסביבות 3500 לפני הספירה. בסמוך נחפרו יישובים מתקופת הברונזה ומתקופת הברזל לאורך נהר הגאלגה. בתחילת נדידת העמים, אזור אסוד היה הגבול בין עמים שונים השבטים הגרמאנים וסרמטים והעמים (בעיקר קבאדים ומיאזיגים); ממצאים של הונים, גפידים ואווארים טרם נמצאו. בזמן כיבוש הונגריה על ידי השבטים המדיארים קיבל את שמו הכפר קרטל הסמוך לאזור אסוד וגם נקודות רבות אחרות באזור.
דוכן הנשיקות 3
עלילה
אחרי שיצאה לטיול בכביש שלאחר סיום הלימודים, אל עדיין לא החליטה אם לנסוע לאונברסיטת ברקלי או להרווארד - אף על פי שנואה בטוח שהיא תבוא איתו להרווארד, וכבר מתכנן להשיג לשניהם דירה קרובה לגולג' בהרוווארד. כשההורים של נואה ולי מכריזים שהם מוכרים את בית החוף שבו בילו המשפחה את ילדותם, אל, נואה, לי וחברתו של לי, רייצ'ל, מציעים לבלות שם את הקיץ כדי לעזור באריזה של הבית. לי מראה לרייצ'ל את התוכניות שלו כדי שיראו אחד את השני בחגים בזמן שהם הולכים זה מזה לקולג'ים ברחבי הארץ, בעוד שאל עומדת לפתע מול דדליין מצד ברקלי. היא בוחרת ללכת להרווארד עם נואה, מה שמרגיז את לי, אבל אל מבטיחה לפצות אותו בכך שתבלה את הקיץ בהכנת רשימת פעילויות שונות על החוף.
חברתו של נואה, קלואי - שאל חשבה פעם שנואה מנהל רומן איתה - מגיעה לבית החוף בעוד מרקו - שאל נישקה - מקבל עבודה באזור. במהלך יום בפארק המים, נואה ומרקו נפגשים, מה שגרם לנואה לגעור באל על כך שלא הבינה שלמרקו עדיין יש רגשות כלפיה. המתח מתגבר כאשר אל נאבקת לחלק את זמנה בין לי ונואה. במקביל, אל מתלבטת בקבלת החברה החדשה של אביה, לינדה, גם היא חברה של אמה המנוחה, מחשש שהיא תחליף את אמה האהובה. בעידוד קלואי, שמתמודדת עם הגירושים של הוריה, לדבר עם אל, נועה משלימה עם אל. מרקו מופיע במסיבת הרביעי ביולי שם הוא שוב נלחם עם נואה ומכה אותו באגרופים, נואה מצידו מסרב להשיב. מרקו מודה בפני אל שאכן עדיין יש לו רגשות כלפיה, אך היא דוחה אותו. באותו לילה, אל רבה עם אביה על כך שהוא יוצא עם לינדה, אל מאשימה אותו בכך שהוא יוצא איתה רק בגלל הגאווה שלו; בתגובה, הוא מספר בכעס על הקורבנות שהקריב עבורה ועבור אחיה בראד וכי היא לא האדם היחיד שראוי שיאהבו אותו. "אין לך מושג כמה אני מאוכזב ממך כרגע", הוא גוער.
בהכירה עד כמה אחיה מאושר סביבה, אל מבינה בסופו של דבר ומקבלת את לינדה, משלימה עם אביה. מרקו מתנצל בפני אל והם נפרדים בהסכמה לפני שאל משלימה עם לי ואומרת לו שהיא הבינה שהיא בילתה כל כך הרבה זמן בשמירה על מערכות היחסים שלה עם נואה ולי עד שהיא לא הצליחה להבין מה משמח אותה. אל מחליטה לפנות לאוניברסיטת דרום קליפורניה וללמוד עיצוב משחקים. בהשראת אל, אמם של נואה ולי מחליטה לא למכור את בית החוף.
הפקה
ביולי 2020, פורסם שהסרט השלישי של "דוכן הנשיקות" צולם בחשאי יחד עם צילומי הסרט השני בדרום אפריקה ב-2019, בו קינג, אלורדי, קורטני, פרז, ריצ'רדסון-סלרס ומייגן יאנג חזרו על תפקידיהם. מרסלו שוב מביים מתסריט שכתב לצדו של ג'יי ארנולד.
ביקורת
מוניקה קסטילו מ- RogerEbert.com העניקה לסרט 1.5/4 כוכבים, וכתבה: "לזכותם של מרצ'לו והכותב השותף ג'יי ארנולד, בסרט יש קומץ הפתעות שמתנגדות לכמה מקטעי ה-"rom-com" הצפויים. אבל השאר הם הרבה מאותן סטנות נעורים רומנטיות שראינו בעבר".
נעמה ברנשטיין
2010
באליפות ישראל שנערכה ביולי 2010 זכתה ברנשטיין בשתי מדליות, כסף וארד. מדליית כסף, בקפיצה משולשת בתוצאה של 10.71 מטר, אחרי ניבה זיו ממכבי השגים ראשון לציון (12.85 מטר) ולפני מיטב רוטפלד מהפועל אתלטי אורן השרון (10.70 מטר). מדליית ארד, בקפיצה במוט בתוצאה של 3.04 מטר, אחרי ג'יליאן שוורץ ממכבי תל אביב (4.44 מטר) ואולגה דוגדקו ברונשטיין ממכבי השגים ראשון לציון (3.74 מטר).
התנועה להיכחדות מרצון של האנושות
ביקורת
חלק מהביקורות טוענות כי התנועה היא מיזנתרופית, חלק מהביקורות טוענות כי אין מדובר בשנאת אדם אלא באדישות כלפי המין האנושי, וחלק מהביקורות משבחות את הרעיון עצמו אך טוענות כי הוא אינו ישים. מספר עיתונאים ואנשי אקדמיה טוענים כי האנושות יכולה לפתח אורח חיים בר קיימא או להפחית את כמות האוכלוסייה לרמה שכדור הארץ יוכל לעמוד בה. אחרים טוענים כי גם אם יש לרעיון התלמ"אי יתרונות, הדחף האנושי להתרבות ימנע מהאנושות להכחיד את עצמה מרצון. הסוציולוג, פרנק פורדי, טוען כי מדובר בתנועה מלתוסיאנית החושבת את הדברים הרעים ביותר על המין האנושי. הארכיבישוף של ניו יורק טוען כי קיומה של האנושות בעולם מצווה על ידי האל. כתב סן פרנסיסקו כרוניקל טוען כי ההיגיון של הרעיון התלמ"אי אינו מוטל בספק, אך הטיל ספק ביכולות שלו להתממש. באתר הגרדיאן נכתב כי בהרבה מובנים, הטיעון התלמ"אי ראוי לשבח אך מגוחך לחשוב כי בני האדם ישאפו להכחיד מרצון את המין שלהם.
צוערי הצי 3
צוערי הצי III (ברוסית: Гардемарины III) הוא סרט טלוויזיה סובייטי-רוסי משנת 1992, השלישי בסדרת סרטים על צוערי צי רוסים מהמאה ה-18, בבימויה של סבטלנה דרוז'ינינה.
Covfefe
בלשון ובפוליטיקה
המילון האורבני לסלנג הוסיף את המילה covfefe ביום שצויצה והגדיר אותה: "זה פשוטו כמשמעו covfefe". המשחק Words with Friends הוסיף את covfefe למילונו ב-1 ביוני 2017.
All I Ask
רקע וכתיבה
בבריטניה, זכה השיר למעמד הכסף על סך מכירות של כ-200,000 עותקים.
הימבה
מבנה שבטי
בגלל מזג האוויר הקיצוני באזור בו הם חיים וכן בגלל הבידוד שלהם מהשפעות חיצוניות, ההימבה הצליחו לרוב לשמר את צורת החיים שלהם כפי שהייתה נהוגה מקדם.
גיפרד לה קיין מרטל
ראשית חייו
מרטל נולד ב-10 באוקטובר 1889 למשפחה צבאית מסורתית, והיה בנו של בריגדיר סר צ'ארלס פיליפ מרטל שהיה המפקח הראשי של מפעלי החימוש. הוא התחתן עם מוד מקנזי ב-29 ביולי 1922 ונולדו להם שני ילדים, בן, מייג'ור פיטר מרטל, יליד 1923 ובת ג'יליאן, ילידת 1925.
מרטל נכנס לאקדמיה הצבאית המלכותית בווליץ' בשנת 1908 והוסמך כלוטננט משנה בחיל ההנדסה המלכותי של הצבא הבריטי ב-23 ביולי 1909. מרטל סייע להקמת ארגון האגרוף של חיל הים המלכותי והצבא בשנת 1911 והיה אלוף האגרוף של הצבא והשירותים הבינלאומיים לפני מלחמת העולם הראשונה ולאחריה.
מלחמת העולם הראשונה
שם הוא פיתח עניין רב בתאוריית הטנקים כשהוא מאמין שהם עתיד הלוחמה ובנובמבר 1916 כתב מאמר, "צבא טנקים", והציע צבא שמורכב כולו מכלי רכב משוריינים. כGSO3 של ג'ון פרדריק צ'ארלס פולר, הרעיונות הרחבים המוצגים במאמר זה השפיעו באופן עמוק על מחשבתו של פולר, שבאותה עת פשוט ראו את הטנק כאל תוספת שימושית לחי"ר בשדה הקרב. מרטל התעניין גם בבניית דרכי רשת תיל כפי שנפרסו במהלך המערכה על סיני וארץ ישראל במלחמת העולם הראשונה של הצבא הבריטי ב-1917, ושימושם בתמיכה ברכבים.
יחסי הונגריה–רומניה
מלחמת העולם השנייה
משהתהפך גלגל המלחמה, התבוסה הגרמנית לצבא האדום נראתה בלתי נמנעת והצבא האדום התקרב לנהר פרוט, הודח אנטונסקו, וב-23 באוגוסט 1944 הכריזה רומניה על תמיכתה בבעלות הברית, ועד מהרה נכבשה המדינה על ידי הצבא האדום. לאחר המלחמה הוחזרו לרומניה כל שטחיה מלפני המלחמה, מלבד בסרביה ודרום דוברוג'ה.
Assassin's Creed II
משחקיות
במשחק ישנן כ-200 משימות, הכוללות משימות ראשיות של העלילה, משימות מחבילות ההרחבה (DLC) ומשימות צדדיות: ריצה חופשית, העברת מכתבים, משימות התנקשות, הכאת בעלים הבוגדים בנשותיהם, ביקור בקברי מתנקשים ועוד.
כאילו כלום לא קרה
תקציר העלילה
הוא מבקש מאביו להורידו בצומת מורשה משם יעלה על טרמפ לצומת בית ליד וגיורא מסכים.
גיורא ממשיך בנסיעה ושומע ברדיו על פיגוע בצומת בית ליד. הוא עושה פניית פרסה לכיוון הצומת הזאת אך נעצר בפקק של כלי רכב ונאלץ לחזור הביתה. זיו לא עונה לו בביפר. בבית מעביר גיורא את חששותיו לנילי. נילי מזעיקה את בתם עינת (סיון שביט) והן מתחילות להתקשר לתחנות מידע בבתי חולים אך שמו של זיו לא מופיע שם.
סוון אולוב לינדהולם
ביוגרפיה
לאחר מכן הוא התיישב בסטוקהולם והתחבר לפוליטיקאי האנטישמי-פשיסטי אלוף אריקסון, הוא לקח חלק בהקמת "Fascistiska Folkparti", מלחמת העם הפאשיסטית השוודית, שם הפך למנהיג המפלגה.
ראיין ריצ'רדס
קריירה
ביולי 2012 הצטרף ריצ'רדס לסן אנטוניו ספרס לליגת הקיץ של ה-NBA. ב־6 בנובמבר 2012 חתם במועדון הפולני Asseco Prokom Gdynia. ב־29 בינואר 2013 נפרד מגדיניה. כעבור שבועיים הוא חתם עם BC Zepter וינה להמשך העונה. עם Zepter וינה הוא זכה באליפות הליגה האוסטרית.
ב־19 ביולי 2014 חתם ריצ'רדס בזפרטר וינה וחזר למועדון למשך שני. תקופת המשחק השנייה שלו נמשכה חמישה משחקים בלבד, שכן נפרד מהמועדון ב־21 באוקטובר 2014. שלושה ימים לאחר מכן הוא חתם במועדון ההונגרי BC Körmend להמשך העונה.
ב־28 בנובמבר 2020 חתם ריצ'רדס עם סארי סקורצ'ס לעונת 2020/2021. זו תהיה התפקיד השני של ריצ'רדס עם המועדון בבריטניה.
רז שריג
רז שריג (נולד ב-22 ביולי 1976) הוא קצין בצה"ל בדרגת אלוף-משנה, המשמש ראש מטה פיקוד ההכשרות והאימונים. קודם לכן שימש מפקד חטיבת יואב, סגן מפקד חטיבת כפיר, קצין אג"ם של עוצבת הגליל ומפקד גדוד דוכיפת.
סן מרקו (דונטלו)
היסטוריה
הפסל הוסר ממקומו בשנת 1941, עקב חשש להפצצות בימי מלחמת העולם השנייה, ושוב בשנת 1977 לצורכי שיקום. במהלך השיקום נתגלו שרידי הזהבה על השיער, הזקן, קצוות הבגדים והכרית עליה מניחה הדמות את רגלה.
יחסי מקסיקו–קרואטיה
שיתוף פעולה כלכלי
בשנת 1997 חתמה מקסיקו על הסכם סחר חופשי עם האיחוד האירופי. בשנת 2017 הסתכם הסחר בין קרואטיה למקסיקו ב-44 מיליון דולר. בשנת 2015 ייצאה קרואטיה למקסיקו סחורות בשווי 25.4 מיליון דולר וייבאה ממנה סחורות בשווי 20.6 מיליון דולר. הייצוא העיקרי של קרואטיה למקסיקו כולל: מכונות יציקה ומכשירים, עור ורסטורס של תחמוצות מתכת. הייצוא העיקרי של מקסיקו לקרואטיה כולל: רכבי הובלה, מכונות ומכשירים לעטיפת סחורה וחלקי מושבים. חברות רב-לאומיות מקסיקניות כמו אמריקה מוביל וסמקס פועלות בקרואטיה.
Gay panic defense
פאניקה מהומוסקסואליות
בשונה מההגנה המשפטית שנוצרה מאוחר יותר ונקראה על שמה, הופעת פאניקה מהומוסקסואליות איננה מיוחסת לסיטואציה בו אדם מוצא עצמו במצב לא רצוני שבו הומוסקסואלים מתחילים איתו. במקום זאת, קמפף הצהיר כי היא נגרמת דווקא בגלל התשוקה ההומוסקסואלית של האדם עצמו.
אוסטרליה
בשנת 1975, אוסטרליה הדרומית הייתה לתחום השיפוט האוסטרלי הראשון לבטל חוקים האוסרים יחסי מין הומוסקסואליים בהסכמה; עם זאת, מאז אפריל 2017 זהו תחום השיפוט היחיד אשר עדיין לא ביטל או שינה את החקיקה בנוגע ל-Gay panic defense. בשנת 2015, ממשלת מדינת אוסטרליה הדרומית המתינה לדיווח של המכון לרפורמת החוק באוסטרליה הדרומית ותוצאות הערעור לבית המשפט העליון מבית המשפט לערעורים הפליליים של המדינה. בשנת 2011 אנדרו נגרה, בן 37, נרצח על ידי מייקל לינדזי אשר הכה ודקר אותו. טיעון ההגנה העיקרי של לינדזי היה שהוא דקר את נגרה בחזהו ובבטנו, אך מותו של נגרה היה תוצאה של מעשהו של אדם אחר, אשר חתך את גרונו של נגרה. טיעון ההגנה המשני של לינגזי היה שהוא איבד שליטה עצמית לאחר שנגרה התחיל איתו והציע לשלם לו בתמורה לקיום יחסי מין. חבר מושבעים הרשיע את לינדזי ברצח והוא נידון למאסר עולם, ללא אפשרות לשחרור על-תנאי במשך 23 שנים. בית המשפט לערעורים הפליליים אישר את ההרשעה, וקבע כי נפל פגם בהנחיות שקיבל חבר המושבעים בנוגע להגנת Gay panic, ועם זאת - כל חבר מושבעים סביר היה מגלה שאדם מן היישוב לא יאבד שליטה עצמית ויפעל בדרך שפעל לינדזי. עם זאת, בית המשפט העליון קבע כי ההנחיות שקיבל חבר המושבעים כן הובילו לעיוות הדין, ביטל את הרשעתו של לינדזי והורה על משפט חוזר. לינדזי נשפט שוב והורשע שוב ברצח. בית הדין הפלילי לערעורים אישר את ההרשעה, ובקשה להגשת ערעור מיוחד לבית המשפט העליון נדחתה. באפריל 2017 המליץ המכון לרפורמה במשפט בדרום אוסטרליה לבצע רפורמה בחוק המפלה על רקע נטייה מינית או מגדר, אך דחה את ההחלטה בנוגע להוצאת Gay panic defense מחוץ לחוק עד להשלמת השלב הבא בדו"ח.
החוק הפדרלי
ביוני 2019 הוצגה בשני בתי הקונגרס הצעת החוק . הצעת החוק אוסרת על נאשם בפלילים לטעון להגנתו שכאשר אדם אחר מתחיל איתו, בצורה שאיננה אלימה, הזהות המינית או המגדרית של אותו אדם יכולה לשמש כתירוץ או הצדקה לצורך הקלה בחומרת העבירה.
לפי מדינה
[[קובץ:Gay and trans panic defense bans in the United States.svg|300px|ממוזער|ימין| חוקים נגד Gay panic defense או נגד Trans panic defense בארצות הברית לפי מדינה:
אליפות ה-NXT במשקל קל
היסטוריה
ארבעת המתאבקים האחרונים בטורניר היו TJ פרקינס שניצח את קוטה איבושי היפני, וגראן מטאליק המקסיקני שניצח את זאק סברה ג'וניור הבריטי. לפני קרב הגמר, טריפל H הגיח לזירה, הציג את חגורת האליפות בפני השניים ולחץ את ידיהם (המנצח בקרב לא רק זכה באליפות, אלא גם זכה בגביע שהוכן במיוחד לטורניר).
Gay panic defense
הממלכה המאוחדת
ההנחיה שניתנה על ידי שירות התביעה של הכתר באנגליה ובוויילס קובעת: "העובדה שהקורבן יזם פעילות מינית כלפי הנאשם אינה, כשלעצמה, מספקת לנאשם הגנה עצמית באופן אוטומטי על הפעולות שבחר לנקוט לאחר מכן". בבריטניה קו הגנה זה ידועה כבר עשרות שנים בשם "הגנת פורטסמות'"  או "הגנת השומר". (במושג האחרון נעשה שימוש בפרק של תוכנית הטלוויזיה "רמפול" בשנת 1980).
אסתטיקת יחסים
אמנות יחסים
בוריו חוקר את רעיון אסתטיקת היחסים דרך דוגמאות אותן הוא מכנה אמנות יחסים. הוא מגדיר אמנות יחסים כ"מבחר פרקטיקות אמנותיות שיוצאות מנקודת המוצא התאורטית והמעשית של אינטראקציה אנושית והקונטקסט החברתי שלה, במקום הניסיון לייצר חלל סימבולי עצמאי ופרטי"
חלק גדול מעבודות האמנות בהן הוא עוסק בספרו יוצרות סביבה חברתית בה אנשים מתכנסים יחד ומשתתפים בפעילות כלשהי. בוריו טוען כי "תפקיד יצירות האמנות הוא כבר לא יצירת מציאויות דמיוניות או אוטופיות אלא למעשה תפקידה הוא להוות דרכים לפעולה ודרכי חיים בתוך המציאות הקיימת, בכל קנה מידה שנבחר על ידי האמן".
קלי סמית'
החיים בארצות הברית
סמית' החליטה להמשיך לשחק בארצות הברית, וחתמה ב"ניו ג'רזי ווילדקטס" מהדבליו-ליג. הפציעות חזרו לתקוף את סמית', ובמהלך העונה היא שברה את רגלה. בשמונה משחקים בקבוצה, היא כבשה שמונה שערים ובישלה שישה.
נבחרות אנגליה ובריטניה
סמית' שיחקה עם אנגליה בשלוש אליפויות אירופה, כשהשיא היה בהגעה לגמר האליפות ב-2009, בו הפסידה אנגליה לנבחרת גרמניה. בנוסף, הייתה סמית' חברה בסגל הנבחרת בשני גביעי עולם (2007 ו-2011). ב-2007, כבשה סמית' ארבעה שערים ונבחרה לנבחרת המצטיינת של הטורניר, אך לא הצליחה להוביל את הנבחרת אל מעבר לרבע הגמר. ארבע שנים לאחר מכן, סבלה סמית' מפציעה בגיד אכילס, ולא הצליחה להביא את יכולתה הטובה למגרש.
סמארט
בישראל
כיום משווקים בישראל שני דגמים של סמארט:
דומיניק קיטינג
ביוגרפיה
קיטינג נולד בלסטר לאב אירי; סבו היה בעל אות מסדר האימפריה הבריטית. הופעותיו המוקדמות ביותר היו בבית הספר היסודי בו למד, שם שיחק דמות מתוך The Ragged School. את לימודיו המשיך בבית ספר באופינגהאם.
תיאטרון
בטרם החל לעבוד כשחקן טלוויזיה וקולנוע, קיטינג זכה להצלחה רבה על במות התיאטרון בבריטניה. הוא היה חלק מצוות השחקנים המקורי של המחזה The Pitchfork Disney מאת פיליפ רידלי, בו גילם את דמותו של "קוזמו",, כמו גם היה השחקן הראשון שגילם את דמותו של "בריאן" במחזהו של מייקל וול Amongst Barbarians, שעבורו הוא זכה בפרס Mobil. הוא הופיע על בימות בריטניה ולוס אנג'לס במגוון תפקידים, לרבות הצגת היחיד The Christian Brothers שהועלתה ב-King's Cross, ההצגה The Best Years of Your Life שהועלתה בתיאטרון Man in the Moon, ההצגה Screamers שהועלתה בפסטיבל Edinburgh Playhouse וההצגה Alfie שהועלתה בתיאטרון Tiffany.
טלוויזיה
קיטינג הצטרף לצוות של "גיבורים" בעונה השנייה שלה ושיחק דמות של מאפיונר אירי ב-4 פרקים. כמו כן, הוא ביצע מספק תפקידי כוכב-אורח במשך שלושה פרקים בסדרה "נמלטים" של ערוץ הטלוויזיה פוקס. בשנת 2010 קיטינג השתתף ככוכב-אורח בסדרה "ילדי האנרכיה" של FX Networks.
קולנוע
קיטינג הופיע במספר סרטים הוליוודים, לרבות "Hollywood Sign", "Jungle 2 Jungle", "The Auteur Theory", "Certifiably Jonathan", "Hollywood Kills" וכן גרסת האנימציה של רוברט זמקיס ל-"Beowulf". בכנס "מסע בין כוכבים" שהתקיים בסקרמנטו, קליפורניה ב-9 בספטמבר 2006, הוא הודיע כי לוהק לתפקיד מדען אוסטרלי בסרט ההמשך, הרביעי בסדרת סרטי "מין מסוכן". כמו כן השתתף במספר סרטים קצרים, לרבות סרטו של טים רוס, המכונה "Plugged", שהוא סאטירה על עולם הפרסום המודרני.
אנדראש הרגיטאי
אלוף אירופה ושיאן עולם
באליפות העולם בשחייה שנערכה בקאלי, קולומביה בשנת 1975 זכה הרגיטאי בשתי מדליות זהב, במשחה ל-200 מטר מעורב אישי בתוצאה של 2:07.72 דקות, לפני סטיב פורניס מארצות הברית (2:07.75 דקות) ואנדריי סמירנוב מברית המועצות (2:08.52 דקות) ובמשחה ל-400 מטר מעורב אישי בתוצאה של 4:32.57 דקות, לפני סמירנוב (4:35.64 דקות) והנס יואכים גייזלר ממערב גרמניה (4:36.40 דקות).
תניני התנין
בתחילת שנות האלפיים הסדרה שודרה בישראל תחת שמה המקורי, "כריסטופר התנין", בערוץ הופ! עם דיבוב עברי חדש.
משרד החוץ של יפן
אף על פי שמבחינה חוקתית שמורה זכות ההחלטה בנושאים מכריעים לראש הממשלה, לשר החוץ יש השפעה רבה והוא משמש יועץ לראש הממשלה בנושאי תכנון וישום מדיניות. לשר החוץ יש שני סגנים, כשאחד אחראי למשרד והשני משמש מתווך בין המשרד לדיאט. ניהול מדיניות החוץ מתחלק על פי רוב בין הלשכות הגאוגרפיות, העוסקות ביחסים עם מדינה ספציפית, לבין הלשכות הפונקציונליות, העוסקות ביחסים עם מספר מדינות.
החל מנובמבר 2021, קאשו היישי הוא שר החוץ של יפן.
אינה בלאו
קורסים שתרמה לפיתוחם באוניברסיטה הפתוחה
בלאו תרמה לפיתוחם של קורסים רבים בחינוך במסגרת האוניברסיטה הפתוחה. בין הקורסים האלה ניתן למנות את הקורסים הבאים:
גלן תומפסון
ביוגרפיה
בדצמבר 2020 נמנה תומפסון בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.
ועדת קדמי לבחינת התחרותיות בענף המזון
ועדת קדמי היא ועדה בין-משרדית לבחינת התחרותיות בענף המזון ומוצרי הצריכה.
המלצות הביניים
בנובמבר 2011 הגישה הוועדה מסקנות ביניים לשרי האוצר והתמ"ת לאחר שבחנה את מאפייני שוק המזון ופעלה לאתר כשלי שוק. במסגרת דיוניה נפגשה הוועדה עם גורמים שונים (יצרנים מקומיים, יבואנים, רשתות קמעונאיות ועוד). בין המלצות הביניים של הוועדה: הגבלת צמיחה של קמעונאים שנתח השוק שלהם הגיע ל-25% בשווקים שבהם הם פועלים, הגבלת הפרקטיקה המאפשרת לספקים מתן תמריצים לקמעונאים על מנת למנוע אפליית ספקים קטנים וצעדים שימנעו אפליית ספקים קטנים בשטחי מדף. כמו כן הגישה הוועדה שורה של המלצות ביניים בתחום הצרכנות שמטרתן - חיזוק המודעות הצרכנית.
היידן (שווייץ)
היידן (בגרמנית: Heiden) היא עיירה בקנטון אפנצל אוסר-רודן שבשווייץ. האזור הבנוי בסגנון בידרמאייר סביב לכיכר הכנסייה מוגדר כאתר מורשת לאומי.
משרד האוצר (יפן)
העומד בראש המשרד הוא שר האוצר, חבר בדיאט של יפן שנבחר על ידי ראש הממשלה. נכון ל-17 באוגוסט 2015 ממלא טארו אסו תפקיד זה.
יחסי אוסטריה–רומניה
בין אוסטריה לבין רומניה מתקיימים יחסים דיפלומטיים מלאים, ושתי המדינות חברות באיחוד האירופי.
האימפריה האוסטרו-הונגרית
בשנת 1883 הצטרפה רומניה לברית המשולשת, אולם במלחמת העולם הראשונה התנערה רומניה מהברית, ובשנת 1916 הצטרפה למלחמה לצד מדינות ההסכמה. בעקבות כך כבשו הגרמנים והאוסטרים את רומניה, אולם לאחר תבוסתם במלחמה, קיבלה רומניה את טרנסילבניה ובוקובינה שהיו תחת שלטון האימפריה האוסטרו-הונגרית.
בין המלחמות
ב-27 באוגוסט 1920 כוננו יחסים בין הרפובליקה האוסטרית הראשונה לממלכת רומניה, אולם הם בוטלו בעקבות האנשלוס בשנת 1938.
לאחר מלחמת העולם השנייה
בשנות ה-80 החמיר בידודה הדיפלומטי של רומניה בעולם, ובעקבות כך חל קיפאון ביחסיה עם אוסטריה. בשנת 1989 הופל משטרו של צ'אושסקו, ובעקבות כך התחממו מחדש היחסים עם אוסטריה, שהפכה להיות אחת המשקיעות הגדולות ברומניה, ואף תמכה בהצטרפותה של רומניה לאיחוד האירופי. בשנת 1999 ביקר נשיא אוסטריה תומאס קלסטיל ברומניה, ובשנת 2009 ביקר נשיא רומניה טראיאן בססקו בווינה, והתקבל בטקס ממלכתי על ידי נשיא אוסטריה היינץ פישר.
כל האור שאיננו רואים
ההשראה הראשונה לרומן הגיעה מנסיעה ברכבת ב-2004, במהלכה צפה באדם כועס משיחת הטלפון שהתנתקה. דואר הרגיש שהאיש לא מעריך את ה"נס" של היכולת לתקשר למרחקים ארוכים. הוא החליט להציב את הרומן במלחמת העולם השנייה עם התמקדות בקרב סן-מלו לאחר טיול בעיירה בשנת 2005. הוצאת סקריבנר פרסמה את הרומן ב-6 במאי 2014 וזכה להצלחה. הרומן היה ברשימת רבי המכר של הניו יורק טיימס במשך יותר מ-200 שבועות ובסופו של דבר נמכרו למעלה מ-15 מיליון עותקים. מספר פרסומים ראו בו בין הספרים הטובים ביותר לשנת 2014 והוא זכה בפרס פוליצר לספרות לשנת 2015 ובמדליית קרנגי לשנת 2015 למצוינות בסיפורת. עיבוד טלוויזיוני שהופק על ידי Netflix ו-21 Laps Entertainment הוכרז ב-2019 ומתוכנן לעלות לשידור ב-2 בנובמבר 2023.
ורנר פניג
בגרמניה הנאצית, ורנר פניג הוא יתום בעיירת כורי הפחם זולצריין. ורנר מבריק במיוחד ובעל מיומנות טבעית לתיקון מכשירי רדיו. הוא מגלה את המיומנות הזו ב-1934 בגיל שמונה לאחר שמצא רדיו מקולקל עם אחותו יוטה, מתקן אותו ומשתמש בו כדי לשמוע תוכניות מדע ומוזיקה המועברות ברחבי אירופה. ב-1940, מיומנותו של ורנר מקנה לו מקום במכון לחינוך פוליטי-לאומי בשולפורטה, פנימייה ממלכתית המלמדת ערכים נאציים. יוטה שונאת את הערכים הנאציים ומאזינה לשידורי רדיו צרפתיים המתייחסים לסיפורים מחרידים על הפלישה של גרמניה, ומכעיסה את ורנר כאשר הוא מקבל מקום בשולפורטה. לפני היציאה לשולפורטה, ורנר מבטיח ליוטה שהוא יחזור לזולפוריין בעוד שנתיים כדי לטוס איתה במטוס.
קרב סן מאלו ואחריו
30 שנה לאחר מכן, פולקהיימר מוצא את יוטה ונותן לה את חפציו של ורנר בזמן מותו, כולל בית הדגם שהכיל את "ים הלהבות" ואומר לה שוורנר אולי היה מאוהב. יוטה נוסעת לצרפת עם בנה מקס, שם היא פוגשת את מארי-לור בפריז; כעת היא עובדת כביולוגית ימית במוזיאון להיסטוריה של הטבע. מארי-לור פותחת את הדגם ומוצאת את המפתח למערה. הסיפור מסתיים ב-2014 כאשר מארי-לור, כבר בת 86, צועדת עם נכדה מישל ברחובות פריז.
התלהבות מהמדע והטבע
דואר רצה לכתוב רומן שבו תקשורת למרחקים ארוכים הייתה נחשבת לנס, לאחר שקיבל השראה מאירוע במהלך נסיעתו ברכבת. רבות מיצירותיו הקודמות של דואר משחקות על הקסם שלו מהמדע ומעולם הטבע ו"כל האור שאיננו רואים" הוא דוגמה לכך. המדע והעולם הטבעי ברומן, לוקחים על עצמם את התפקיד של העל טבעי בסיפור אגדה מסורתי.
סדרת טלוויזיה
במרץ 2019, נטפליקס וחברת 21 Laps Entertainment רכשו את הזכויות לפיתוח עיבוד טלוויזיוני לרומן, עם שון לוי, דן לוין וג'וש בארי כמפיקים בפועל. בספטמבר 2021 הוכרז כי נטפליקס הזמינה של ארבעה פרקים עם סטיבן נייט כתסריטאי ולוי כבמאי. בסדרה מככבים אריה מיה לוברטי בתור מארי-לור, לואי הופמן בתור ורנר, מארק רופאלו בתור דניאל, יו לורי בתור אטיין, לארס אידינגר בתור פון רומפל ונל סאטון בתור מארי-לור הצעירה. נטפליקס הודיעה שהסדרה תעלה ב-2 בנובמבר 2023.
הסוכנות לשירותים פיננסיים
הסוכנות לשירותים פיננסיים (ביפנית: 金融庁, תעתיק: קינְיוּ-צ'וֹ) הוא ארגון הפועל תחת ממשלת יפן, ותפקידו הוא פיקוח על הבנקאות, על הבורסה לניירות ערך ועל תחום הביטוח במדינה במטרה לשמור על יציבות המערכת הכלכלית. הסוכנות נוסדה ב-2000, ובראשה עומד מנהל שפועל תחת שר האוצר. תחת סמכות הסוכנות נמצאות הוועדה למעקב אחר הסחר בניירות ערך ולשכת רואי החשבון של יפן.
גדור (עיר מקראית)
גְדוֹר (אולי גם: גְדֹר) הייתה עיר מקראית בנחלת שבט יהודה, הנזכרת בספר יהושע:, כחלק מרשימת ערי יהודה. ייתכן שהעיר נזכרת בעוד כמה מקורות מקראיים (להלן), ואולי נקראה גם בית גדור.
(א) גדור ברשימת ערי יהודה
גְדוֹר נזכרת כאמור ברשימת ערי יהודה, בקבוצה 8 (בהר): "חלחול בית-צור וגדור:" (יהו טו 58).
(ד) גדור ברשימות היחש ליד שוכה וזנוח
ברשימות היחש של יהודה מופיע "ירד אבי גדור", לצד חבר אבי שוכה ויקותיאל אבי זנוח. מתוך ההקשר נראה לחלק מהחוקרים שמדובר במקום אחר מגדור (א), מקום המצוי בסמוך לשוכה ולזנוח. ישנם שני זוגות יישובים בשם שוכה וזנוח, הן בדרום ההר והן בשפלה. מצד היוחשין מצויה גדור זו בקרב בני כלב, לצד זיף ואשתמוע, ומכאן אולי רמז כי יש לקשרה לדרום ההר (תחומם העיקרי של הכלבים), ולא לשפלה. מאידך בדרום ההר אין לעת עתה אף אתר פנוי מזיהוי העשוי להתאים ליישוב הנדון כאן. לפיכך ייתכן שבכל זאת זהה גדור זו לגדור (א) שבצפון ההר, שהרי תחומי משפחות יהודה אינם מוגדרים באופן כה חמור, או שמקומה בשפלה, ואז היא אולי היא זהה לגדרה.
ממצא
מתוצאות הסקרים עולה כי לאחר פעילות מסוימת בתקופות הברונזה התיכונה 2ב-ג, והברונזה המאוחרת 3-2 (אולי רק כמרכז לאוכלוסייה פסטורלית באזור), נוסד כאן בתקופת הברזל 1 יישוב מהגדולים שבתקופה זו (כ-15 ד': האתר ה3-\4 בגדלו בהר-יהודה), והמשיך להתקיים מאז ועד סמוך לימינו. נראה שבתקופת הברזל 2א-ב מצטמצם מעט היקף היישוב (כ-12\13 ד', עדיין בין 15 היישובים הגדולים), והוא גדל ומגיע לשיאו בתקופת הברזל 2ג (כ-24 ד', היישוב ה-12 בגדלו). היישוב קטן במעבר לתקופת הברזל 2ד (כ-19 ד', היישוב ה9-\11 בגדלו). בתקופה הפרסית היקפו יורד עוד (כ-14 ד'), וכן בתקופה ההלניסטית (פחות מ-10 ד', אם בכלל). בתקופות שאחר כך נתקיים היישוב בהיקף בינוני עד קטן (מ-11 ד' ומטה).
בראשית (אלבום)
את כל המילים לשירים באלבום כתבה הפזמונאית רחל שפירא, חלקם שירים שהולחנו במיוחד עבור האלבום וחלקם גרסאות כיסוי לשירים ישנים, הן כאלה שכתבה שפירא במקור לאמנים אחרים והן תרגומים שלה ללהיטים לועזיים.
"בראשית" הניב מספר להיטים ובהם: "אמצע שום מקום", "עוף מוזר" אשר הגיע למקום ה-26 בבמצעד הפזמונים השנתי תשמ"ט (1989), "אדבר איתך", "בראשית", "כמו עשב בניסן" ו"מראה מכושפת".
יוסף קיסרי
חייו
זאב ז'בוטינסקי, שפעל בטרם החל המשפט למציאת סניגורים לנאשמים, גייס בתחילה את קייזרמן להיות אחד מבאי כוח ההגנה. שבתי טבת, בספרו "רצח ארלוזורוב", כתב כי לקייזרמן החלו אך זה עתה לצאת מוניטין של עורך דין פלילי מבריק, אך הוא לא נחשב עדיין "גדול". בעזרת כספי תרומות הצליח ז'בוטינסקי לאחר מכן לגייס את הוראס סמואל מלונדון, שהיה בעל ניסיון ומוניטין, להיות לסניגור הראשי של שני הנאשמים. בעוד קייזרמן יצג את סטבסקי, היה הנאשם השני במשפט צבי רוזנבלט מיוצג על ידי עורך הדין יצחק בן ימיני, שפעל אף הוא לצדו של סמואל.
יצחק לודן
ביוגרפיה
בפברואר 1953 החל לעבוד כעיתונאי בעיתון היידיש לעצטע נייעס, שם עבד עד היציאה לפנסיה בשנת 1991. בשנת 1971 מונה גם לעורך לעבנס-פראגן, דו-ירחון תרבותי יידי, בעל זיקה ליוצאי תנועת הבונד, עד לסגירתו בשנת 2014. שימש גם ככתב העיתון היהודי אמריקאי ביידיש - הפורוורד. בשנות ה-70 שימש כחבר נשיאות אגודת העיתונאים בתל אביב. לודן כתב חדשות, ביקורות, כתבות, פיליטונים ובעיקר מאמרים פובליציסטיים. בנוסף תרגם ליידיש ספרים ושירה בעברית.
ברנרד קורטואה
ברנרד קורטואה (בצרפתית: Bernard Courtois; (8 בפברואר 1777 – 27 בספטמבר 1838) היה כימאי צרפתי שגילה את היוד.
א. פרידמן
ביוגרפיה
בספריה היא מרבה לעסוק בשאלות של זהות יהודית ובחשיבותה של ההלכה. סגנונה ונושאי הכתיבה שלה נחשבים לפורצי דרך בציבור החרדי. אף על פי שספריה נכתבים לציבור החרדי ועליו, הם מעוררים עניין רב בציבור הכללי.
משמשת מרצה לעיון במדרשי חז"ל, ספרות, חקר השואה תקשורת ותסריטאות, במכוני השתלמות למורות ברחבי ישראל. פרידמן מתגוררת בירושלים, נשואה ואם לשישה.
עמנואל שרפנטייה
ביוגרפיה
שרפנטייה התפרסמה בזכות עבודתה עם ג'ניפר דאודנה בנושא הקריספר. ב-2012 פורסם בכתב העת Science, מאמרן שכתבו יחד עם ארבעה חוקרים נוספים, על המחקר פורץ הדרך בתחומו. המאמר תחת הכותרת "A Programmable Dual-RNA–Guided DNA Endonuclease in Adaptive Bacterial Immunity", הראה לראשונה את השימוש בקריספר לחיתוך DNA.
פקודת נ.ק.ו.ד. 00447
'''פקודת נ.ק.ו.ד. 00447 (ברוסית: Оперативный приказ народного комиссара внутренних дел СССР № 00447 «Об операции по репрессированию бывших кулаков, уголовников и других антисоветских элементов''', פקודה מבצעית של קומיסר העם לענייני פנים בהקשר לרדיפת קולאקים, פושעים ובעלי דעות אנטי-סובייטיות נוספים) - פקודה סודית של נ.ק.ו.ד. מ-30 ביולי 1937 שלפיה הוצאו להורג 390 אלף אנשים ו-380 אלף נשלחו למחנות גולאג. הפקודה הייתה הבסיס למבצע הגדול של הטיהורים הגדולים. הפקודה נחשפה בשנת 1992 כאשר פורסמה במלואה בעיתונות. בניגוד למשפטי מוסקבה הפקודה התייחסה לאזרחים רגילים. כתבי אישום הוצאו על ידי גוף חוץ משפטי בראשות נציג נ.ק.ו.ד.
רקע
בנוסף למצב המתוח במדינה, היו גם בעיות מחוץ לגבולות ברית המועצות. השלטון הסובייטי חשש מהמדיניות של גרמניה ויפן. התעמולה הסובייטית דיברה באופן נרחב על קיום מרגלים, מחבלים שמחלישים את המדינה. ברחבי המדינה נערכו מספר משפטי ראווה נגד מתנגדי המשטר והם הוצגו כאשמים בכל הבעיות בכלכלה. התעמולה כל הזמן דיברה על קיום גיס חמישי בתוך המדינה והצורך בגילוי אויבי העם.
יישום הפקודה
ב-15 באוגוסט 1937 הוצאה פקודה מס' 00486 לפיה יש לטפל בכל אויבי העם שנשפטו במהלך שנת 1936 והוגדרו דרכי פעולה נגד בני המשפחה של הנאשמים. לפי פקודה זו יכלו בני המשפחה לקבל 5-8 שנות מאסר, ילדים מתחת לגיל 15 היו צריכים לעבור לבתי יתומים וילדים מעל גיל 15 היו יכולים להיעצר בהתאם לשיקול דעת מקומי. בהתאם לפקודה זו נעצרו כ-18 אלף נשים וכ-25 אלף ילדים.
לקראת סוף 1937 לא היה ברור מתי יסתיים המבצע. המכסות להוצאה להורג מולאו ולאנשי השטח לא היה ברור איך להמשיך. בין עובדי הנ.ק.ו.ד. אף החלו דיבורים על בעיית יישום המכסות. כל העובדים שהעלו את הנושא הוענשו. בקרב עובדי התביעה החלו לדבר על הצורך בביקורת משפטית על פעולות השלישיות. זאת בעיקר עקב ריבוי העונשים נגד עובדי המנגנון המפלגתי והממשלתי. על רקע זה הוציא ראש התביעה הכללית אנדריי וישינסקי הנחיה שלפיה עובדי הפרקליטות יכולים לבדוק את כתבי האישום רק במקרים יוצאי דופן.
חקר יישום הפקודה
גילוי מסמכים נוספים הוכיח בצורה ברורה שכל ההליך היה תחת הנחיית המפלגה הקומוניסטית של ברית המועצות בכלל ויוסיף סטלין בפרט. אין דעה אחידה לגבי היחסים בין הממסד המרכזי לבין ראשי הממסד המקומי. רוב החוקרים בדעה שהשפעת הממסד המרכזי הייתה חשובה אך לפעילי השטח היה חופש פעולה רחב.
גלידת תה ירוק
גלידת תה ירוק היא גלידה בטעם תה ירוק, שפותחה ביפן בסוף המאה ה-18, והפכה לפופולרית מאוד ביפן ומזרח אסיה. הגלידה אף הגיעה לארצות הברית במהלך הכיבוש האמריקאי ביפן שלאחר מלחמת העולם השנייה, וזכתה שם להצלחה.
היסטוריה
השלוחה היפנית של רשת האגן דאז האמריקאית ביפן החלה לייצר גלידת תה ירוק בשנת 1996, והמוצר נמכר עד היום בסופרמרקטים וחנויות נוחות יפניות. הטעם הפך לאחד הטעמים הפופולריים ביותר של החברה בכל העולם. נתונים סטטיסטיים של איגוד הגלידות היפני מראים כי גלידת התה הירוק דורגה במקום השלישי במחקר "טעם הגלידה האהוב ביותר" בסקר דעת קהל שנערך בערים המרכזיות של יפן, ומתיימר לדגם את כלל האוכלוסייה היפנית.
דוד אולר
קורות חיים
אנשי האס אס השתמשו בכישוריו הקליגרפיים ושליטתו בשפות רבות ומינו אותו לכתיבת מכתבים בכתב יפה ומעוטרים בציורים לבני משפחותיהם.
גיש
{{פירושונים|
תומא מנייה
קריירת מועדונים
ב-3 ביולי 2016 חתם לארבע שנים בפריז סן-ז'רמן הצרפתית. ב-25 ביוני 2020 חתם לארבע שנים בבורוסיה דורטמונד.
פולי מארי
בנוסף לעבודתה המשפטית והאקטיביסטית, כתבה מארי שני ספרים אוטוביוגרפיים, וכרך שירה.
אוניברסיטת הווארד
את התואר המתקדם שלה במשפטים סיימה בסופו של דבר באוניברסיטת קליפורניה בברקלי. התזה שלה הייתה בנושא הזכות להזדמנויות שוות בתעסוקה, בה טענה ש"הזכות לעבוד היא זכות בסיס". התזה פורסמה כמאמר בכתב העת המשפטי של ברקלי.
בריל קוק
בֶּרִיל קוּק (באנגלית: Beryl Cook; 10 בספטמבר 1926 – 28 במאי 2008) הייתה ציירת נאיבית ואוטודידקטית.
אאוטלוז
קריירה
בשנים הראשונות של אאוטלוז, הם היו ידועים כ-Dramacydal (דרמסיידל). Dramacydal הופיעו לראשונה לצד טופאק שאקור בסינגל Holler If Ya Hear Me. Dramacydal הורכבה מ-"K-Dog", ששינה את כינויו ל"קאסטרו" (Kastro), מ-"Young Hollywood" ששינה את כינויו ל"יאקי קדאפי" (Yaki Kadafi), מ-"Mutah", או "Mu", ששינה את כינויו ל"נפוליאון" (Napoleon) ומ-"Big Malik" ששינה את כינויו ל"אי.די.איי מין" (E.D.I. Mean).
On My Way (שיר של ג'ניפר לופז)
רקע וכתיבה
השיר נכתב על ידי אייבי אדרה, ביג טייסט ומייקל פולק והופק על ידי טרבור מוזי וקית' הטריק. באתרי מוזיקה וכתבי עת שונים כדוגמת בילבורד, רולינג סטון, Los40, וקוסמופוליטן סקרו את "On My Way", תוך שעסקו בהופעות השונות של לופז עימו (הופעה שהתקיימה ב-Global Citizen Live וזו שהתקיימה בפרסי המוזיקה האמריקאית 2021).
צ'אטז' אוב סאבי
הספא
במרחק 2 ק"מ ממזרח למרכז העיירה נמצא ריכוז של מעיינות חמים שסביבו הוקם, כבר במאה ה-19, אתר הנופש צ'טז'קה טופליצה (Čatežke Toplice).
תחבורה
צ'אטז' אוב סאבי נמצאת על כביש A2, המחבר את ליובליאנה עם זאגרב.
תחבורה ציבורית: שירות אוטובוסים לברז'יצה, הנמצאת על קו הרכבת ליובליאנה - זאגרב.
פורשה 911 GT3
997.1 GT3
בפברואר 2006, פורשה חשפה את הדור השני של הפורשה GT3 997. ה-997 GT3 קיבל מנוע 3.6 ליטר חדש שמספק כ-415 כ"ס. המכונית יצאה למכירה בקיץ 2006, בסך הכל נמכרו 917 יחידות בארצות הברית ו-46 יחידות בקנדה. ה-997 GT3 מאיץ מ-0 ל-100 בתוך 4.1 שניות ומהירותו המרבית היא.
אריה פלקוב
בישראל
לאחר עלייתו לארץ, פאלקוב התגרש מאשתו הפיקטיבית. הוא השתתף ב־8 בספטמבר 1969 במסיבת העיתונאים של העולים החדשים יחד עם יוסף קוזקובסקי, דב שפרלינג, לאה סלובינה, יוסף שניידר, דוד גרבר ומרדכי לפיד. במסיבת העיתונאים דיברו על התעוררות התודעה הלאומית בקרב יהודי ברית המועצות.
פורשה 911 GT3
991.2 GT3 RS
בפברואר 2018 חשפה פורשה את דגם הפורשה GT3 RS 991.2. השינויים כוללים מנוע חדש הדומה לדגמי ה-GT3 וה-RSR עם קו אדום של 9,000 סל"ד.
ספורט מוטורי
גרסאות מרוץ רבות ושונות של 911 GT3 מאז 1998:
991 RSR
בנובמבר 2016 הציגה פורשה את הגרסה החדשה של ה-911 RSR. הוא כולל מנוע בנפח 4.0 ליטר ששדורג ב-510 כ"ס.
היסטוריית מרוצים
ה-911 GT3 זכה במרוצים רבים.
פרינס דאיה
קריירה בינלאומית
ב-23 ביוני 1996, דאיה ערך את הופעת הבכורה שלו בנבחרת ליבריה בניצחון 0–4 נגד. ב-8 ביוני 1997, דאיה הבקיע את שער הבכורה שלו בנבחרת בהפסד 1–2 ל.
דאיה השתתף עם הנבחרת לקראת גביע אפריקה לאומות 2002.
יאנוש דשי
ביוגרפיה
יאנוש דשי נולד במשפחה יהודית כבנם של אילש דשי (1931–2018), היגייניסט, פרופסור באוניברסיטה ושל אניקו גרגיי. סבו וסבתו מצד אביו היו אימרה דויטש (1896–1944), אורולוג שניספה בשואה ואנה אדלר (1899–1994), רופאת שיניים. סבא רבא שלו מצד אמו היה הרב אילש (אליהו) אדלר בין השנים 1979 לבין 1983 למד בגימנסיה על שם אימרה מדאץ' בבודפשט. מ-1983 עד 1986 היה סטודנט במכללה למינהל ציבורי, כיום שמו אוניברסיטת קורבינוס של בודפשט (Budapesti Corvinus Egyetem).
נוטס קאונטי
שנה מאוחר יותר פספסה נוטס קאונטי הזדמנות לשוב לפוטבול ליג השנייה לאחר שהקבוצה נוצחה בגמר הפלייאוף על העלייה לליגה הרביעית בידי הארוגייט 1-3.
כשל הפתרון המושלם
דוגמאות
טיעון (עם כשל): "כלכלנים לא הצליחו לחזות את משבר 2007–2009, מה שמראה שמודלים של כלכלה הם חסרי תועלת."
טיעון (עם כשל): "עטיית מסכה שאינה רפואית לא תגן עליי או על אחרים מפני מחלת נגיף הקורונה."
סים דה יונג
קריירת מועדונים
דה יונג החל את הקריירה שלו בקבוצה חובבנית מדוטינחם בשם DZC 68. בגיל 12 כבר היה על הכוונת של קבוצת דה חראפסחאפ וחתם בשורותיה ב-2001, לאחר ארבע שנים עבר למחלקת הנוער של אייאקס אמסטרדם. ב-26 בספטמבר 2007 ערך את הופעתו הבכורה בקבוצה בניצחון 2-1 על קוזקן בויס בגביע. ב-7 באוקטובר ערך את הופעתו הבכורה במדי הליגה בתיקו 2-2 נגד ספרטה רוטרדם, בו הבקיע את שערו הראשון בקבוצה בתוספת הזמן. בינואר בגיל 18 האריך את חוזהו בקבוצה עד 2013,
אנדרטה לחללי חטיבה 679
האנדרטה
האנדרטה עוצבה על ידי הפסלת נעמי הנריק. מדי שנה מקיימת עמותת החטיבה באתר עצרת זיכרון לנופליה.
ואולי לא היו הדברים...
"ואולי" זכה לביצועים רבים במאה ה-20 וה-21, כשבולט במיוחד ביצועו של אריק איינשטיין שהופיע באלבום ארץ ישראל הישנה והטובה. השורה האחרונה בשיר נבחרה להופיע על השטר בערך 20 ש"ח שהנפיק בנק ישראל בנובמבר 2017.
דון ניקלס
ביוגרפיה
ב-1986, במהלך אירוע בחירות של נשיא ארצות הברית רונלד רייגן באוניברסיטת אוקלהומה שבנורמן, כינה רייגן בשוגג את ניקלס כ"דון ריקלס". מאוחר יותר, רייגן שם לב לטעותו ומצא אותה משעשעת במיוחד. ניקלס היה אחד משלושת הסנאטורים שהצביעו נגד אישור מינויה של רות ביידר גינסבורג לביהמ"ש העליון ב-1993.
אבי שטיינר
ביוגרפיה
שטיינר גדלה בדבלין, אוהיו בתם של מולי ודייוויד ואחותם הצעירה של ריילי וג'ק שטיינר. היא לומדת מדע הבריאות באוניברסיטת קנטקי.
ערפל המלחמה
קבלת הסרט
אולם, כמה מהביקורות לא היו כה מחמיאות. צ'ארלס טיילור מהאתר Salon כתב: "ארול מוריס מנסה לפענח במדויק את רוברט מקנמארה, רב האמן בשחמט של מלחמת וייטנאם, והתוצאה מרתקת – אם כי מטרידה, מאוד מבלבלת ומאוד חשובה אמנותית." ביקורתו מדגישה בבירור את העובדה שהסרט התיעודי הזה מעורפל בעזרת אמצעים טכניים מיותרים רבים שניתן היה להימנע מהם. למרות זאת, קורט הולמן מהעיתון Creative Loafing מחזיק בדעה חיובית למדי בדבר הטכניקות שננקטו בסרט. הוא כותב: "מוריס משתמש בכלי אותו הוא מכנה "מראיינטרון", שמאפשר למרואיין להתבונן ישירות לתוך המצלמה ולראות את מוריס על גבי מוניטור קטן. אמצעי זה בסרט מאפשר למרואיינים לשמור על קשר עין עם הצופים."
המצור על אדסה (1144)
רוזנות אדסה מול העולם המוסלמי
ניתן להגדיר את יחסי הרוזנות עם שכניה המוסלמים כיחסי איבה עדינה. מצד אחד הייתה הרוזנות נתונה במלחמות חוזרות ונשנות עם המוסלמים, אולם לתפיסתם של המוסלמים לא היו אלו מלחמות שנועדו למחות את זכרה מעל פני האדמה, כי אם מלחמות אשר נועדו להבטיח את שלומן של הממלכות המוסלמיות. הנוצרים מצידם ניהלו מלחמות שנועדו להרחיב את גבולות הרוזנות, ומתוקף היותן כאלה הן לא היו מלחמות בהן נלחמו עד לטיפת הדם האחרונה, אלא מאבקים מקומיים שהנוצרים משכו את ידם מהם ברגע שהיה נדמה כי דבר מה עלול להשתבש. איזון עדין זה נשמר בשנותיה הראשונות של הרוזנות, אולם כשהחריפו הקרבות של הצלבנים במוסלמים בגזרת ארץ ישראל, השפיע הדבר גם על המצב באדסה. הרוזנות הייתה למבצר צלבני שהגן על גבולן הצפוני של מדינות הצלבנים. אך היא הייתה מבודדת ומוקפת באמירויות מוסלמיות בהיותה "עמדה קדמית" מבודדת סבלה הנסיכות מזעם ההתקפות המוסלמיות, עובדות אלו הביאו להרס חיי הכלכלה ולהגירת אוכלוסייה.
יצחק בן ימיני
בשנת 1933 קיבל יצחק בימיני את התואר "בריסטר" (תוארו של עורך דין שמוסמך להופיע בבתי המשפט באנגליה, להבדיל מ"סוליסיטור" שהוא עורך דין המוסמך לעסוק בכל פעילות משפטית אחרת)ונתקבל כחבר באיגוד עורכי הדין הבריטי (ה-Bar).
יצחק בן ימיני נפטר ב-8 במרץ 1951, נקבר בבית הקברות נחלת יצחק.
כליה אגנית
משמעות התופעה
טרם התברר עד כמה תופעה זו שכיחה, אך כן נמצא כי הכליה אינה מגיעה למקומה עקב השפעה סביבתית או התפתחות אינדיבידואליות בגוף העובר, ולא מסיבות גנטיות.
The Baffler
The Baffler הוא כתב עת אמריקאי לניתוח תרבותי, פוליטי ועסקי. הוקם בשנת 1988 על ידי העורכים תומאס פרנק וקית' וייט, והמטה שלו היה בשיקגו, אילינוי, עד שנת 2010, אז עבר לקיימברידג', מסצ'וסטס. בשנת 2016 הועבר המטה לניו יורק. בגלגול הראשון של "The Baffler" היו עד 12,000 מנויים.
החל משנת 2016, המגזין ואוספי המאמרים שלו מופצים דרך חנויות ספרים בארצות הברית, קנדה ובריטניה.
הפעלה מחדש והעברה
ה-"Baffler" גם ארגן אירועים ספרותיים ודיונים עם עורכיו התורמים.
שמא פרידמן
הרב פרופסור שמא יהודה פרידמן (Shamma Friedman; נולד בכ"ה באדר תרצ"ז, 8 במרץ 1937 בארצות הברית) הוא פילולוג, חוקר תלמוד אמריקני-ישראלי וחתן פרס ישראל בתחום זה.
קריירה
בנוסף למפעלו המחקרי, פרידמן יזם והקים כמה גופים וארגונים העוסקים בחקר התלמוד ובפיתוח כלים בתחום הזה. בשנת 1985 הקים את המכון לחקר התלמוד ע"ש שאול ליברמן, המפתח כלי עזר ממוחשבים לטובת המחקר התלמודי. המכון הקים את האתר עדי הנוסח של התלמוד הבבלי", ואת אתר הביבליוגרפי לספרות התלמודית". כמו כן היה פרידמן שותף בהקמת אתר עדי הנוסח לספרות התנאית", מטעם המחלקה לתלמוד באוניברסיטת בר-אילן. כיום שלושת האתרים הללו מתאחדים תחת האתר החדש של המכון לחקר התלמוד.
קבר תות ענח' אמון
פתיחת הקבר והחקירה
קרטר התחיל בפתיחת הקבר רק אחר שהלורד ובתו, ליידי אוולין הרברט, הגיעו ללוקסור והיו נוכחים בפתיחה. הכניסה לקבר החלה ב-26 בנובמבר. הם נכנסו לגרם מדרגות שהוביל למסדרון שגם הוא היה חסום על ידי דלת. בשלב הזה, הסימן היחיד שקישר את המקום אל תות ענח' אמון היו חותמות על החלק התחתון של הדלת עם שמו של המלך. כמו כן היו סימנים שהמקום נפרץ פעמיים בזמן העתיק, אולם העובדה שהפרצות נחסמו, העידה שהמקום לא התרוקן לגמרי מתכנו.
השוד השני
השוד השני, מאוחר יותר היה מאורגן יותר, השודדים קדחו מנהרה נוספת דרך הפסולת שחסמה את המנהרה של השוד הראשון, נבנתה מנהרה בחלק העליון השמאלי של המסדרון היורד. המחסום של הדלת החיצונית נפרץ על ידי חור גדול. קרטר העריך שהעבודה דרשה צוות שהעביר את הפסולת בסלים החוצה. שוד זה חדר לקבר במלואו. קרטר העריך שכ-60% מהתכשיטים שבחדר המטמון נבזזו. הוא גילה בחדר הכניסה צעיף קשור ובו מספר טבעות שנלקחו, זרוקים בקופסה. מכאן הוא הסיק שהשוד התגלה בזמן הביצוע. ייתכן שהקבר נחתם שוב בחיפזון על ידי מאיה. החתימה של העוזר שלו, Djehutymose, נמצאה בחדר הנספח על מעמד אבן. שתי פעולת החיתום של הקבר, סומנו באותו סימן, שייתכן ששתיהן התבצעו במרווח זמן קצר לאחר סגירת הקבר.
מסכת המוות
לדבריו של פרופסור, שעוסק בחקר מצרים העתיקה, מסכת המוות של המלך, העשויה זהב ומשובצת באבנים טובות, ככל הנראה יועדה למלכה נפרטיטי, שכן סימן שהיה מחוק בתוך המסכה מקושר אל תקופת הכהונה שלה. בנוסף לכך, מהמחקר עלה כי למסכה היו עגילים (לפי חורים לאוזניים), ואילו תות ענח' אמון לא ענד עגילים מעבר לתקופת הילדות, לכן ככל הנראה המסכה המפורסמת כלל לא שייכת לו.
הקבר וכלי הקבורה
בדת המצרית הקדומה, מי שמנהל את טקס פתיחת הפה של המלך המת הוא יורשו. בעיטור שעל הקיר, על יד האיש שפותח את הפה של המלך ,יש כרטוש עם שמו של איי, כלומר זהו אקט של לגיטימציה של תפיסת השלטון.
מחנה העקורים ברגן-בלזן
מחנה העקורים ברגן-בלזן היה מחנה עקורים לפליטים (ולאחר מספר חודשים - ליהודים בלבד) לאחר מלחמת העולם השנייה והשואה. המחנה פעל בסקסוניה התחתונה בצפון-מערב גרמניה, דרומית-מערבית לעיירה ברגן שליד העיר צלה. המחנה פעל מקיץ 1945 עד ספטמבר 1950. במשך זמן מה היה מחנה זה מחנה העקורים היהודי הגדול בגרמניה, והיחיד באזור הכיבוש הבריטי. המחנה היה תחת סמכות בריטית ובפיקוח מנהל הסעד והשיקום של האו"ם (UNRRA). בין מנהלי המחנות היה סימון בלומברג. המקום היה בסיס של הצבא הבריטי עד 2015. כיום המחנה הוא בסיס בונדסוור.
מיקום והקמה
הרשויות הבריטיות שינו את שם המחנה להונה (Hohne), על שם יישוב נטוש סמוך, באזור האימונים, וזאת כדי להימנע מהאסוציאציה לרצח העם הנאצי במחנה הריכוז הסמוך, אולם ניצולי השואה (שארית הפליטה) במחנה סירבו לשם והמשיכו לקרוא למחנה "מחנה העקורים ברגן בלזן". מחנה העקורים לשעבר נמצא כיום בשטח צבאי מוגבל, וזאת אף על פי שרבים מהבניינים אינם בשימוש.
מבצע חד וחלק
מבצע חד וחלק היה פשיטה שערכו כוחות של סיירת מטכ"ל ויחידת שלדג של צה"ל על מרפאת השדה "דאר אל חיכמה" של ארגון חזבאללה בבעלבכ שבבקעת הלבנון ב-2 באוגוסט 2006, במהלך מלחמת לבנון השנייה.
מהלך הפשיטה
הפיקוד על הכוחות הפושטים הוטל על אלוף-משנה ניצן אלון, אז מפקד חטיבת עציון ובעברו מפקד סיירת מטכ"ל. כאשר תחתיו פיקד על כוח יחידת שלדג מפקד היחידה, איתי יהודאי, ועל כוח סיירת מטכ"ל פיקד עודד ראור, מפקד היחידה. בשעות הלילה של 2 באוגוסט 2006. כוח של כ-200 לוחמים מסיירת מטכ"ל ומיחידת שלדג הוטס לבעלבכ, לאחר מידע שהתקבל מאגף המודיעין אודות פעילות ענפה של כוחות חזבאללה באזור. זמן קצר לאחר הגעת הכוחות נפתחה לעברם אש, חילופי האש נמשכו כשעה, במהלכה תקף חיל האוויר רכבי סיוע שהוזנקו לעזרת חזבאללה. החיילים שפשטו על המבנה מצאו במקום דיסקים, מחשבים, מסמכים מסווגים ואמצעי לחימה. מקורות זרים ששהו באזור באותה השעה דיווחו שמטרת המבצע הייתה לחטוף את השייח מוחמד יזבק, חבר המועצה העליונה של חזבאללה ואחד מ-12 בכירי הארגון.
Back to Me (שיר של מריאן היל ולורן חורגי)
הופעה
מריאן היל וחורגי ביצעו לראשונה את "Back to Me" בשידור חי בדצמבר 2016 בפסטיבל SnowGlobe בדרום לייק טאהו, קליפורניה.
אגדות מורטל קומבט: נקמתו של סקורפיון
קבלה וביקורות
הסרט הרוויח 508,501 דולר ממכירות DVD ועוד 2,126,294 דולר ממכירות בלו ריי וכל זה רק בארצות הברית. בסך הכל הרווחים בארצות הברית עמדו על 2,634,695 דולר.
חדשות השבוע (מקומון)
חומרים חדשותיים של חדשות השבוע מתפרסמים גם באתרי חדשות ותוכניות טלוויזיה מהמובילות בארץ.
שלמה אלקיים
קורות חיים
נפטר בתל אביב ב-1996. על שמו רחוב השופט אלקיים בבאר שבע.
נדבורנה
יהודי נדבורנה
ב-1 ביולי 1941 נכבשה העיר בידי ההונגרים, ובפוגרום שערכו אוקראינים ביהודי העיר בהמשך החודש, נרצחו כמה עשרות יהודים. כעבור זמן מה הועברו לעיר כ-1,000 יהודים שגורשו מהונגריה.
אלימון
גודל ומשקל
משקל האלמון 36–46 גרם אורך גופו 24-21.5 סנטימטרים ואורך כנפו 11.3-13.5 ס"מ
ג'יימסון (ויסקי אירי)
ג'יימסון היא מזקקה לוויסקי אירי המייצרת את המותג ג'יימסון לסוגיו השונים על ידי זיקוק והלתתה של שעורה. החברה הוקמה בשנת 1780 ומראשית המאה התשע-עשרה ועד היום נמצאת בראש טבלת מכירות הויסקי האירי בעולם. חברת ג'יימסון עברה מספר גלגולים וכיום היא חלק מ"קבוצת המזקקים האיריים" וחלק מהתאגיד "פארנו ריקר" מה שהביא לשיווקו של ג'יימסון בכל העולם.